








Email: IslaOnline@gobierno.aw Tel: 528-4952 








Gabinete Wever - Croes П 





ISLA(YONLINEY 


Diahuebs 11 November 2021 





PROME MINISTER Evelyn Wever-Croes 











Asunto General, Innovacion, Organisacion Gubernamental, Infrastructura y Planificacion Tertaral Ш 








ARUBA A ACEPTA PA CORTA UN BIAHA 5 


MIYON FLORIN, 
PERO HULANDA A CAMBIE DEN 5 MIYON 
TUR LUNA 


Diamars 9 di November, a tuma luga den Parlamento e reunion 
publico pa trata e tema di AZV. Minister di Salubridad Señor 
Dangui Oduber tawata e minister encarga pa contesta y duna 
informacionnan riba e tema aki. Prome Minister Señora Evelyn 
Wever-Croes, a presenta tambe na e reunion publico pa 
contesta preguntanan cu a wordo dirigi na dje pa miembronan 
di Parlamento. Prome Minister a cuminsa cu su contestanan 
recordando Parlamento un biaha mas tur loke a pasa pa awe 
Aruba ta den e situacion aki pa loke ta trata cortamento den 
gasto den cuido medico. 


Si nos bay bek den tempo, 13 di maart 2020, na e momento cu 
Aruba a haya e dos prome casonan di Covid, un di e puntonan 
di mas dificil tawata e insiguridad di loke cu ta bay pasa. 
Desicionnan mester a wordo tuma. A cera fronteranan cortando 
den e ader economico mas importante di nos pais. Mercado 
financiero internacional a dal cera riba Aruba tambe. Pa por 
sobrevivi, nos tawata tin mester di likides. Gobierno a premira 
y calcula cu debi na e impacto di e pandemia, e necesidad 
financiero di likides lo ta minimo 1000 miyon florin. No tawata 
tin otro caminda pa presta e placa solamente Hulanda. Prome 
Minister a enfatisa, pa prome biaha den historia di nos pais, 
Gobierno a bati na porta di Hulanda pa pidi yudansa. Hulanda 
tawata dispuesto pa duna e sosten di likedes cu te cu awe ta 
suma e cantidad di 900 miyon florin. 


Mescos cu cualkier pestamo di cualkier cantidad di placa, esaki 
tambe a bin cu condicionnan. Esaki a bin cu hopi condicion te 
hasta pa pone nos sinti cu nos autonomia a wordo poni bou 
presion. Un di e condicionnan cu Hulanda a impone tawata 
riba gastonan di cuido. Y riba un diaranson, Hulanda a manda 
bisa, cu si pa e siguiente diabierna, Aruba kier e 130 miyon 
florin pa e prome tranche, Aruba lo mester bay di acuerdo pa 
corta 5 miyon den AZV prome cu 1 di juni, si no Aruba no lo 


haña e placa pa mei y juni. 


“Na e momento aki, no tawata tin espacio pa dialogo, debati, 
cuestiona ni negocia. Gobierno ta lomba contra muraya. Nos 
ta na suela benta. Nos a pidi 130 miyon, y Hulanda a bisa cu 
nos mester corta 5 miyon”, Prome Minister a remarca. 


Ora cu Gobierno a haya aprobacion di e sosten di likides, 
e siman despues, Gobierno a cuminsa dialoga con lo por 
corta 5 miyon den cuido mientras cu Minister di Salubridad 
Dangui Oduber ya caba tawata trahando riba plannan pa 
reduci gastonan cuido. CAFT den varios di nan rapportnan a 
menciona cu mester reduci gasto den cuido. 


Sinembargo den apenas algun dia, Hulanda a manda por 
escrito e decision di Conseho di Minister di Reino indicando 
cu prome cu 1 di juni, Gobierno mester indica con ta bay corta 
5 miyon den cuido pa luna. Aki e texto ‘pa luna’ a bin acerca. 


“Den e carta di CAFT, e prome carta, CAFT a indica cu Gobierno 
mester corta 5 miyon florin prome cu un di juni. Y algun dia 
despues, Goiberno ta ricibi un carta di BZK bisando cu mester 
corta 5 miyon florin den cuido pa luna prome cu un di juni. Aki 
cos a bay fout. Na mi parecer, el a bay fout aya na Hulanda”, 
Prome Minister a duna di conoce. 


Prome Minister a accentua cu ni CAFT ni BZK a aclarea e 
fout aki cu a wordo cometi di nan banda. Pero, Gobierno si a 
keda sinta cu e problema. Aruba tawata tin mester di e placa, 
e sosten di likides di Hulanda. Gobierno no tawata di acuerdo 
cu e condicion di corta 5 miyon pa luna den gasto di cuido 
pasobra esaki, meimei di un pandemia ta un tarea dificil pa 
haci. Mientras cu Aruba ta sigui discuti cu Hulanda riba e 
topico, Aruba ta buscando alternativanan. 

Prome Minister Evelyn Wever-Croes: 














MUNA JE DUNI RESENIA JIN 

Diahuebs dia 11 di November, tempran mainta, Prome 7 па m 


Minister Señora Evelyn Wever-Croes acompaña cu Minister di 
Ensefiansa y Deporte Sefior Endy Croes a haci un bishita hopi 
special pa un presentacion hopi bunita di muchanan di dos 
klas di Prinses Amalia Kleuter. 


Muchanan y maestranan di e kleuterklasnan Grupo Dori y 
Grupo Barbulet a haci un presentacion pa cu e proyecto SAM, 
Scol Arubano Multilengual. Prinses Amalia Kleuterschool ta e 
scol piloto cu e proyecto aki for di afia 2019. Diahuebs mainta 
e muchanan di dos klas di kleuter, a cera nan tema di WhizzArt 
cu un presentacion chikito den ambos klas. Remarcabel tawata 
cu nos muchanan aki a haci nan presentacion dilanti un publico 
chikito mustrando e confiansa pa ta sigur den nan klasnan. 


Prome Minister Evelyn Wever-Croes ta gradici e cabesante di 
Prinses Amalia sefiora Roelien Hofman y e maestranan y e 
dos klasnan di kleuter cu a duna e presentacion. 


“Mi ta hopi impresiona cu e bunita presentacion aki di nos 
muchanan di kleuter di Prinses Amalia. Ta bunita y sumamente 
interesante pa mira con avansa e muchananan aki ta, siñando 
den varios idioma, door di tende y train letra, figura number 
y palabranan cu e metodo di WhizzArt. Danki especial pa e 
bunita invitacion cu mi a ricibi cu a wordo pinta pa e muchanan 
mes”, Prome Minister a expresa. 

Prome Minister Evelyn Wever-Croes: 

Na caminda pa conferencia 35 afia Status Aparte Prome 
Minister Evelyn Wever-Croes conhuntamente cu colega 
Minister Xiomara Maduro, a tene un encuentro sumamente 
agradabel cu miembronan di prensa activo e tempo ey. Ta trata 
di sefior Harry Croes, sefior Emile Kelkboom y sefior Django 
Simoons. Temanan cu a bin dilanti ta e papel importante cu 
prensa a hunga den e lucha pa Status Aparte. Tambe locual cu 
nan ta pensa cu Aruba mester enfoca riba dje e añanan nos 
dilanti. Un encuentro hopi special. 


Den cuadro di e conferencia cu lo tuma luga dia 23 di november, 
Premier Wever - Croes a splica cu na antesala di e evento a 
invita miembronan di prensa cu tabata activo e tempo ey pa 
combersa cu nan considerando nan rol hopi importante den 
Status Aparte. Lamentablemente no ta tur miembro di prensa 
cu tabata activo e tempo ey por tabata presente, pero ta spera 
cu nan por tey dia di e conferencia, Prome Minister a indica. 


Anecdotanan di miembronan di prensa 

Premier a sigui bisa cu a puntra e miembronan di prensa unda 
nan tabata па e momento ey tempo di ‘augustus scur’. Señor 
Harry Croes a bisa cu e tabata memey di e accion hunto cu 
e sindicatonan. E tempo ey e tabata nobato y hopi preocupa 
cu kico lo a bay pasa. Señor Django Simoons tambe tabata 
memey cu su camara cu por a saca hopi potret. Señor Emile 
Kelkboom a conta cu e tabata tras di microfono sinta na radio 
Kelkboom y a pesar cu e tempo ey coriente a cay afo, radio 
Kelkboom tabata conoci cu maske coriente cay afo, nan tey. 
Palabranan manera 'union' y 'determinacion' cu tabatin e 
tempo ey, tabata un di e pilarnan cu a pone cu por a logra 
Status Aparte. 


Prome Minister a sigui splica cu na e encuentro tambe a pidi 
nan perspectiva di kico nan ta kere Aruba tin cu pone atencion 
riba dje den e tempo nos dilanti. Un di e puntonan cu a bin 
padilanti ta pa enfoca riba e sostenibilidad. Aruba a desaroya 
hopi lihe den 35 aña y aworaki mester controla e desaroyo y 
crecemento ey. Otro punto menciona ta pa proteha nos tera 
y nos naturalesa pero tambe percura cu nos ta sostenibel. 
Pues bay mas den agricultura pa nos por sostene nos mes. 
Tambe nan a trece padilanti pa crea mas oportunidad pa nos 
hobennan, por desaroya oportunidadnan financiero pa nan por 
studia y carga e Pais. Nan a enfoca tambe riba Gobierno cu 
mester haya su “fair share' di impuesto p'asina por keda para 
riba nos propio pianan. 

Sr. Harry Croes: ‘Mi ta honra di a wordo invita pa combersa 
riba diferente topico. E parti importante pa mi ta keda cue ta 
un historia cu mester keda documenta pasobra eorey historia 
ta keda graba. E ta un lucha hopi fuerte unda cu pueblo a uni 
y cu mi a purba trece dilanti pa hobennan sa di nos status 
aparte.’ 


Terminando Premier Wever-Croes a bisa cu tabata un mainta 
hopi agradabel den cual hunto cu colega Minster Xiomara 
Maduro, a combersa cu e tres personanan aki den cuadro di 
antesala pa e conferencia di 35 aña di Status Aparte. 

Na 2001 

ora nos a cuminsa cu AZV, 
nos a scoge pa 

un sistema hopi costoso. 
Nos por compare cu un 
Rolls-Royce. 

Nos no a tene cuenta 

cu talves den futuro 

nos no por carga e gastonan 
di e “Rolls-Royce” aki. 

Awor nos mester dicidi 

si nos ta sigui cu e ‘Rolls-Royce’ 
te ora e para, 

of si nos ta cambia e modelo 
pa uno cu lo wanta pa nos 
futuro generacionnan. 


Ami kier pa nos 

rescata nos AZV 

pa futuro generacionnon. 
Pa logra esaki 

Aruba mester di nos tur, 
pa carga responsabilidad 
na e momento crucial aki. 
Bo por conta cu mi”. 


Evelyn Wever-Croes 
Prome Minister 
REUNION PARLAMENTO- 9 NOV, 2021 

MINISTER Xiomara Maduro 





Finansa y Cultura 








MINISTER XIOMARA MADURO A REUNI CU 
CAMARA DI COMERCIO, ATIA, AHATA Y 
CUA RIBA REFORMA FISCAL 

















Siman pasa Minister Maduro a reuni cu Camara di Comercio 
y gremio comercial ATIA, AHATA y CUA pa brinda splicacion 
riba e trabounan cu ta wordo haci pa e reforma fiscal na Aruba 
como parti di e Landspakket. For di afia 2018 a cuminsa cu e 
trabounan pa un reforma fiscal den cual kier yega na un sistema 
di impuesto simpel y husto pa Aruba. Acuminsa implementacion 














na januari 2019, pero e pandemia cu a manifesta den afia 2020 
a trece cune cu mester a haci cambionan y calculacionnan 
nobo. Pa cumpli cu e Landspakket Gobierno mester tuma un 
decision di e direccion cu e reforma fiscal lo bay. Despues di 
15 di november Gobierno lo brinda mas informacion riba e 
topico aki. 

MINISTER DI CULTURA TABATA PRESENTE 
NA E EVENTO DI INAUGURACION DI 
ARTISA GALLERY 


Recientemente, minister di Cultura, Xiomara Maduro, tabata 
tin e honor di por tabata un invitado na e inauguracion di ArtisA 
Gallery. Un galeria di arte unico den curason di San Nicolas. 








































ArtisA tin como meta pa ehecuta proyectonan, local y 
internacional, na un publico amplio. Un di e proyectonan di mas 
popular te cu awor ta e Aruba Art Fair caminda cu artistanan 
local y internacional ta haya e oportunidad pa crea arte riba e 
murayanan den e districto di San Nicolas, specificamente den 
e caya grandi. Aparte di esaki, ArtisA ta enfoca riba diferente 
otro evento, proyecto, paseo y e galeria mes cual tabata un 
deseo di algun aña caba di e creador Tito Bolivar. 


Durante e anochi aki, esnan presente a wordo invita pa descubri 
e mundo di Elvis Tromp, un artista local sumamente talentoso 
na cual e inauguracion aki a wordo dedica. ‘Discover the 
World of Elvis Tromp thru a Culinary & Art Experience’ tabata 
e inauguracion y tambe e concepto cual ArtisA Gallery lo sigui 
cune, sperando asina di por atrae invitadonan pa bin conoce 
no solamente e artista su arte, pero tambe conoce e persona 
mes mas di cerca atraves di su cumindanan faborito. Pa esaki, 
chef Makaveli a prepara un '5 course dinner' pa asina transmiti 
locual ta e gustonan di Elvis y crea un experiencia unico y 
diferente pa tur esnan cu tabata presente 








“Danki pa kere den Aruba.” tabata e palabranan di e mandatario 
cu aresalta mas durante e evento aki. Minister Xiomara Maduro 
ta sumamente contento cu e adicion aki di ArtisA Gallery den 
curason di San Nicolas y ta desea Tito Bolivar tur clase di exito 
pa futuro. 

MINISTER Dangui Oduber 











Minister Dangui Oduber: 
DEN LUNA DI OKTOBER 2021 ARUBA 


A RECUPERA 88% DI NOS TURISMO 
COMPARA CU OKTOBER 2019 


Recuperacion di Aruba su turismo ta importante, paso turismo 
ta e motor principal di Aruba su economia. Segun datos ricibi 
for di ATA, Aruba a recupera 88% di turismo den luna di 
oktober 2021 compara cu oktober 2019. E mercado americano 
a recupera cu 94% den luna di oktober 2021, compara cu 
oktober 2019. E recuperacion di e mercado americano ta uno 
hopi fuerte y danki na esaki nos ta mira con economia tambe 
ta creciendo. 


Erecuperacion aki ta bayendo mihor cu locual a wordo proyecta 
na comienso di aña. 

Segun proyeccion nan ricibi for di ATA, afia 2022 ta mustra 
positivo pa Aruba su turismo. Si nos sigui ariba e bon caminda 
aki, nos lo surpasa e 100% recuperacion den comparacion cu 
afia 2019. Afia 2019 ta keda wordo usa como referencia, door 
cu e tawata un di e afia nan mas mihor den historia di Aruba 
su turismo. 


No obstante tur e retonan, specialmente e pandemia di 
Covid19, nos isla a sa di recupera hopi lihe, haciendo Aruba e 
isla den Caribe cu ta recuperando mas lihe. Pesey Aruba por 
ta orguyoso, paso recuperacion di nos tursimo lo juda Aruba 
su economia, incluyendo e creacion di mas cupo nan di trabou. 
Mester sigui enfatisa cu e logro di Aruba su recuperacion ta 
di gradici na esfuerzo nan conhunto di Ministerio di Turismo y 
partners manera ATA, AAA, APA & AHATA. 


Minister Dangui Oduber ta satisfecho y tambe optimista di con 
turismo lo sigui progresa. 





Aruba mester . 
di nos TUR! 


зи син» === 

Minister Dangui Oduber: 


ARUBA TA KEDA “TRENDSETTER” DEN CARIBE 
Y AMERICAS ORA TA TRATA DI INNOVACION 
DEN CONTROL DI SALUD NA FRONTERA! 








Diahuebs mainta Minister di Turismo y Salud Publico Sr. 
Dangui Oduber conhuntamente cu Sr. Yuri Feliciano cu ta e 
Project Manager di Aruba Health App System (AHA) a reuni cu 
e Manager di e organisacion di SITA aki na Aruba Sr. Mauricio 
Pazzara. Den e reunion aki a papia tocante e proyecto cu a 
cuminsa na april di afia 2020 entre SITA y AHA cu por cierto 
tabata un gran exito. Tambe a papia riba kiko lo bira e siguiente 
fase di e proyecto. 


SITA ta un compania multi nacional di informacion y tecnologia. 
Tambe SITAta e programa mas uza rond mundo den industria di 
avacion, nan ta ta provee servicionan di IT y telecomunicacion 
na e aeropuertonan y aerolifianan rond mundo, por ehempel 
e sistema cu ta могао ига pa “check-inn” pasahero ta di SITA. 


E parti di mas importante ta cu e programa di SITA ta garantisa 
siguridad y privacidad total di tur e usuarionan atraves di un 
sistema cu ta verifica e credencialnan di cada usuario. E 
manera cu esaki lo funciona ta, por ehempel na momento cu 
bo haci bo test di COVID esaki ta bay atraves di e laboratorio 
pa bo AHA y e ora esaki ta keda verifica pa SITA. E manera di 
e proceso aki ta un hopi sigur y e usuario por tin trankilidad cu 
su informacion medico ta keda den privacidad. 


E desaroyo nobo aki lo bay facilita henter e proceso di entrada 
na Aruba pa e pasaheronan. E pasaheronan ya no mester 















warda mas pa nan resultado di e PCR test wordo acepta y e 
upload di e certificado di e test ta keda pa pasado. 


Minister Dangui Oduber a kibra tur barera den innovacion pa 
locual ta trata controlnan di salud na frontera atraves di AHA 
cu a haci e proceso na Aruba su frontera esun di mas lihe den 
henter Caribe. E innovacion di AHA a haci cu Aruba a haya e 
atencion di socionan manera VFS Global, Common Project y 
SITA. E a percura pa mehora e relacion existente cu Estados 
Unidos caminda New York y New Jersey a mustra hopi interes. 
Aruba tabata e prome den Caribe y Americas pa habri su 
frontera uzando Certificado di Corona digital. 


ISLA (JONLINE 4 


Diahuebs 11 November 2021 





РА 
Є 


MINISTER Rocco Тјоп 





Husticia y Asuntonan Social 








Minister Rocco Tjon: 


A ТОМА PASONAN CONCRETO DEN 
CUADRO DI RESTRUCTURACION DI 
GARASHI DI POLIS 


Diahuebs mainta durante un rueda di prensa na garashi di polis 
na Balashi, Minister di Husticia y Asuntonan Social Sr. Rocco 
Tjon a papia tocante e procesonan cu a wordo encamina for 
di luna atras pa loke ta e limpiesa cu mester wordo haci na 
garashi di polis na Balashi. Ta trata di un problema cu pa hopi 
afia Cuerpo Policial di Aruba ta wordo confronta cune. 


Desde afia 2011 tin algun procesonan cu a wordo poni riba 
papel y a base di e procesonan aki, tawata haci e tipo di 
limpiesanan aki. Sinembargo, for di Ministerio di Husticia y 
Asuntonan Social a logra pa yega na un strucutura y asina 
a forma un taskforce cu ta consisti di huristanan di Ministerio 
Publico; cual ta un socio hopi importante, pero tambe di esnan 
den sector priva. 


Tin un motibo pakico a pone e taskforce aki traha di tal manera. 
Actualmente, tin dos motibo pa cual autonan por wordo aloca 
na garashi di polis; sea nan ta wordo poni den custodia, of 
nan ta wordo confisca, y a base di e dos puntonan aki e ta 
hopi importante pa e procesonan ta bon delinea pa evita cu 
pais Aruba mester para responsabel pa cierto dafionan. Algun 
siman atras tawata tin ladronicia na garashi di polis na Balashi 
y esaki ta un di e motibonan pakico kier percura pa na un forma 
structural e limpiesa aki tuma luga. Asina ta evita cu garashi di 
polis, pero tambe e diferente wardanan di polis caminda tambe 
tin autonan ta wordo staciona, haya nan mes atrobe den un 
situacion similar, pa motibo cu e ta atacha tambe e seguridad 
di personal 


Actualmente tin un proceso hinca den otro, bou autorisacion 
di Ministerio Publico, caminda e autonan aki segun ley, cu 
ya tin un cierto temporada para na garashi, lo wordo destrui, 
of lo bay un findishi, y pa e motibo ey sector priva a wordo 





incorpora den esaki, na manera cu expertonan den dafio 
material lo duna conseho di kico mester haci cu cada vehiculo. 
A haci palabracionnan estricto cu Daltra Antiles N.V. den e 
caso aki, pues tur e autonan aki lo bay Daltra y nan lo wordo 
destrui, pa di e forma aki pais Aruba tambe por haya su “fair 
share” caminda e fondonan aki lo wordo re-usa pa percura pa 
e seguridad entre otro na warda di Balashi pero tambe na e 
demas wardanan di polis. 


Diahuebs 11 November 2021 
222 

















Den fin di siman Minister Endy Croes tabata presente riba е 
parkeerplaats di Postkantoor pa e ceremonia di apertura di 
3X3 organisa pa Aruba Basketball Bond. 

3X3 ta un disciplina nobo di basketball cu a wordo introduci na 
afia 2016 oficialmente unda cu ta duna oportunidad na isla nan 
chikito pa competi den weganan internacional 


Ta pa prome biaha cu Aruba Basketball Bonda ta organisa e 
torneo di 3X3 na Aruba. Alabes a inaugura nan prome cancha 
portable. E evento di 3X3 a wordo patrocina pa SETAR NV. 
Un total di 12 ekipo y 48 atleta a participa. 


Minister Endy Croes ta felicita Aruba Basketball Bond y e 
atletanan cu un exitoso torneo. 

Deporte por conta cu sosten y apoyo di Ministerio di Deporte 
den cuadro di desaroyo pa nos hobennan formando carater, 
formando disciplina y formando bon persona pa cu futuro di 














Aruba. Minister Endy Croes ta gradici e boluntarionan cu ta traha 
cu amor y pasion pa deporte, tambe gradici e patrocinadonan 
pa haci e proyecto realidad. 

MINISTER ENDY CROES A FELICITA 
Y GRADICI SRA. LOURDES CROES Y 
SR. WILBERT MADURO CU A BAHA CU 


PENSIOEN BON MERECI 
Sra. Lourdes Croes 42 aña y Sr. Wilbert Maduro 31 aña di 
Servicio den Gobierno 


Diamars atardi ultimo Minister Endy Croes tabata presente 
na Arubiana na un celebracion special, unda coleganan di 
Lourdes 8 Wilbert a bini hunto pa celebra cu nan coleganan 
cu ta baha cu pensioen bon mereci..Lourdes Croes tin 42 afia 
di servicio y sr. Wilbert Maduro 31afia di servicio cu ta suma un 
total 73 afia di servicio na Biblioteca Nacional Aruba. 

“Den пап dos, ta casi un tres cuart siglo’, Minister Endy Croes 
den su excelente discurso a expresa, a gradici y felicita ambos 
Sra. Croes y Sr. Maduro cu ta gran aprecio so bo por duna na 
personanan dedica cu pasion y amor pa lanta tur mainta y bin 
traha cu e mesun amor pa e trabou aki. 


E mandatario a sigui bisa Wilbert “Wiwi” ta un deportista. Y 
Wiwi tabata hunga baseball pa Aruba Video Center cu e tabata 
e ekipo famoso e tempo aya. Wiwi ta baha di Brasil e la integra 
na Santa Cruz , namora na Santa Cruz y casa na Santa Cruz e 
ta biba te awe na Santa Cruz. Wiwi tabata un pieza clave den e 
deporte cu e tabata stima tanto y practica tanto. Wiwi danki pa 
tur loke bo ta significa no solamente den e area deportivo pero 
pa bo trabou. Tempo cu Wiwi tabata hunga baseball ami tabata 
un “batboy” di Aruba Video Center mi tabata core den veld ora 
cu nan tabata bati homerun, ami tabata haci e veld limpi. Mi a 
crece y bira deportista y hunga den seleccion den mi carera 
riba nivel порі halto y a desaroya. 

E mandatario a sigui bisa den su discurso; cu tur dos mi tin un 
tiki conexion. 

Lourdes “Des” otro persona cu mi a conoce den e mundo 
musical di chikito mi tabata toca den brassband Moondogs, 
DTU 365 y Des y su ruman tambe a forma parti di Brassband 
nan a forma parti di Hells Angels brassband cu nos por corda un 
brassband forma pa solamente hende muher. Des y su ruman 
a contribui cu e parti di cultura y ambos tabata mi rolemodel. 


ʻE ta emocional pa boso пап, e film ta cuminsa draai tur loke 
boso a significa pa e departamento aki na Biblioteca Nacional, 
bo bida cu bo a entrega pa traha akinan, bo coleganan cu ta 
keda atras ta momentonan emocional cu nos ta pasa aden 
pero mi ta sigur cu tur boso coleganan na un of otro manera tin 
aprecio pa cada un di bosonan pa e trabou cu boso a desplega. 


























Tur loke cu bo ta haci den bida hacie cu amor, hacie cu pasion 
y dedicacion y crea e trabou di ekipo e trabou en conhunto. 
Masha pabien y danki na Des y Wiwi. Den nomber di Gobierno 
di Aruba y Ministerio di Enseñansa y Deporte mi kiera gradici 
boso pa e trayecto largo cu boso a desplega y aporta na 
comunidad di Aruba y bay cas feliz gosa di e pensioen bon 
mereci. 

MINISTER DI ENSEÑANSA Y DEPORTE ENDY 
CROES A PRESENCIA APERTURA VIRTUAL 
DI FESTIVAL DI BUKI PA MUCHA NA 
BIBLIOTECA NACIONAL ARUBA 

Siman pasa diabierna apertura virtual di e 29 edicion di Festival 
di buki pa mucha a tuma luga na Biblioteca Nacional Aruba. E 
ekipo fantastico di Biblioteca Nacional Aruba a percura pa un 
excelente atardi na unda Minister Endy Croes y invitadonan 
presente por a gosa di un bunita atardi mirando a traves di 
Tele Aruba e programa cu a keda prepara pa cu e apertura 
aki. Un excelente producccion cu a inicia cu palabranan di nos 
Prome Minister Evelyn Wever-Croes como tambe directora di 
Biblioteca Nacional, sra Astrid Croes. 


Minister Endy Croes a hiba palabra na final di e programa cu 
palabranan pa encurasha y stimula nos muchanan pa lesa 
buki. Minister Endy Croes a clausura e programa bisando; mas 
bo lesa, mas bo sa, mas bo sa, sabi bo ta! Tambe Minister 
Endy Croes a ricibi buki di e festival 2021 di sra. Evelien van 
Dort titula ‘Olaf en de groene challenge’, un buki fasil pa lesa 
y bon ilustra, y Minister Endy Croes a ricibi un wega di kwartet 
na Papiamento di Jims Ocalia. 


Pabien na Biblioteca Nacional y na sra. Zetsia Ponson y ekipo 
cu a dirigi e proyecto aki na un forma excelente. 

MINISTER Glenbert F. Croes 





abor, Energia y Integracion 








Minister Glenbert Croes: 


NOS META TA PONE TUR TRAHADO BEK 
NA TRABOU 








Recientemente Gobierno di Aruba a anuncia cu november ta 
e ultimo luna di FASE. Esaki despues cu desde april 2020 e 
prome pago di FASE a bay pa 10.777 hende pa un total di 
10,254.386 miyon. 


Despues di esaki, Gobierno di Aruba a introduci Subsidio 
di Salario esta Loonsubsidie, pa sigura cu companianan ta 
mantene e trahadonan na trabou. Te cu october 2021, 19 luna 
despues, ainda tin mas di 2000 hende riba FASE. 


Hopi a entrega, hopi a sacrifica, pa colectivamente gran parti 
di nos poblacion por keda cu pan riba mesa. Un contribucion 
admirabel di empatia y hermandad. 


Pero Aruba awor ta den su recuperacion. Companianan ta 
acercando DPL cu nan mester di trahado y no ta hayando. 
Corectamente manera e mandatario a declara cu por ta cu 
e trabou cu tin eyfo no ta e trabou di bo sofio. Pero mester 





considera esaki un trampolin pa despues yega na algo miho. 


Den e cuadro aki cu Ministerio di Labor tin e programa cu 
yama Aruba Kier Traha unda cu lo cuminsa ofrece diferente 
cursonan via Ensefiansa pa Empleo pa yuda nos hendenan cu 
nan recapacitacion pa por integra facilmente y cumpli tambe 
cu e demanda di mercado laboral. E prome curso cu lo wordo 
ofreci ta esun di Change of Mindset. Pakico esaki? Hopi hende 
a сау den e conformismo di ta na cas. E mentalidad aki mester 
wordo transforma. Nos kier inyecta y contagia nos hendenan 
bek cu optimismo, speransa y oportunidadnan nobo. 


Mescos cu Gobierno di Aruba a yuda nos pueblo pa sobrebibi 
e pandemia ocasiona pa COVID 19, awor Pais Aruba ta haci 
un yamada riba bo, pa nos uni den nos esfuerso pa hunto nos 
pone nos Pais, nos mes, nos famia bek riba pia. 








Aantal Fase Deelnemers 

Departamento di Asuntonan Economico, Comercio у 
Industria (DEACI) mediante su unit di Iniciativa pa Desaroyo 
di Empresa Arubano (IDEA) cu colaboracion di Vadavas 
Jewerly, Accessories 4 More, a organisa su di tercer webinar 
di Women Entrepreneurship cu e topico di “Aspiring Women 
Entrepreneurship" riba 10 di november ultimo. 


Durante afia IDEA cu colaboracion di Erasmus Consulting & 
Training y ActionCOACH a orgranisa dos webinar pa e grupo 
femenino. E webinarnan ta specialmente dedica na e grupo 
aki cu ta desea flexibilidad den nan bida, cu ta desea di sigui 
nan pasion, cu kier tin mas control riba nan futuro y ta desea di 
crece mas rapido den nan carera. 


Diferente tips valioso e di tercer webinar a contene. Srta. Valeria 
Gomez, presentadora di e webinar, a menciona pa no busca 
excuus pa cuminsa bo negoshi y kere den bo idea y bo soño. 
Idea y soño ta algo cu e persona tin den su mes y mester kere 
den dje y haci'e un realidad. Hopi biaha e excuus ta stroba pa 
ta exitoso den futuro. Tur cos tin nan proceso pa na final por ta 
exitoso. Valeria ta un empresario femenino joven di 24 aña di 
edad y Co Fundadora di Vadavas, Jewelry, Accessories & More, 
cu ta un marca di acesorio local y hopi gusta pa nos localnan y 
turista. Aparte di traha den Vadavas, Valeria ta stima e mundo di 
Entrepreneurship y ta explorando awor den mercado exterior. 
E ta un joven empresario cu a pasa den diferente experiencia 
y semper ta habri pa comparti esaki cu otro. Su presentacion 
sigur a inspira hopi di nos participantenan y por a scucha esaki 
tambe na final di e webinar mediante e feedbacknan ricibi. 


IDEA lo sigui organisa mas webinar cu enfoke riba Women 
Entrepreneurship (WE). Ewebinarakiatumaluga via plataforma 
digital y a haya un participacion di en total 31 persona femenino. 
IDEA ta sumamente contento cu e contenido di e webinar y di 
un tremendo presentacion di Srta. Valeria Gomez. 


IDEA lo sigui си su webinarnan den 2022 cu ta bay ta dedica na 
un y tur cu kier cuminsa un negoshi of tin un negoshi existente y 
kier educa nan mes riba diferente topiconan comercial. Tambe 
IDEA lo continua cu curso “Empresario Prepara II’ den luna di 
april 2022 y si bo persona ta desea di reserva cupo pa e curso, 
por tuma contacto cu IDEA via email L.croes@deaci.aw pa 
registracion y tambe pa mas informacion tocante participacion 
y pago. 


Un danki na tur e participantenan femenino y un danki special 
na Srta. Gomez cu a comparti su experticio cu tur esnan cu 
a join e webinar. Keda pendiente pa mas eventonan den afia 
2022 cu IDEA lo organisa. Por sigui nos riba Facebook page @ 
Idea-Aruba pa nos actividadnan den futuro y tambe por bishita 
nos website nobo www.idea.aw. 

Departamento di Salud Publico: 


UPDATE 11 DI NOVEMBER 2021 


Segun resumen di awe 6 persona a recupera y un total ді 13 caso pa dia y un averahe di ‘positivity rate’ semanal di 10% 
18 caso nobo di COVID-19 a keda registra di cual 4 ta no- pa dia. 

residente. E cifranan aki ta representa un ‘Positivity rate’ bou 

di nos residentenan di 8%. Actualmente na Aruba tin 9 persona interna debi na COVID di 
E cantidad di casonan activo di COVID-19 pa awe ta 162 y cual den ICU tin 1 persona, riba piso general tin 8 persona y 
cantidad di fayecidonan relaciona cu COVID-19 ta 172. Datos па Colombia tin actualmente 10 persona den ICU у 2 riba piso 
ta ilustra casonan nobo di COVID cu un average semanal di general. 











TOTAL RESIDENTE NO-RESIDENTE 
Garena Nano 18 14 4 
Activo 162 140 21 
15723 14252 1471 
posnive 16057 14561 1495 
172 169 3 
Vigna 83101 - = 

VACUN 
E ма | роде 


Limita comemento di ‘junk food’ 


Come menos junk food! Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Вап ига tur e hermentnan cu nos tin ра caba cu e 


virus aki na nos isla! AS 
е N 
Ami SI” 





Mantene 1.5M Labaman Uza tapa boca 
minimo di distancia frecuentemente paden di tur lugar. 

